wannaphong/clean_thaiwikipedia huggingface dataset:
# ไวรัสวาริเซลลาซอสเตอร์
ไวรัสวาริเซลลาซอสเตอร์  หรือ ไวรัสเฮอร์ปีส์ในมนุษย์ชนิดที่ 3  เป็นไวรัสชนิดหนึ่งในกลุ่มไวรัสเริมซึ่งทำให้เกิดโรคในมนุษย์ เชื้อนี้ทำให้เกิดโรคอีสุกอีใสและโรคงูสวัด พบได้ทั่วโลก
# มาเลเซียแอร์ไลน์ซิสเต็ม เที่ยวบินที่ 653
มาเลเซียแอร์ไลน์ซิสเต็ม เที่ยวบินที่ 653 (MH653) เป็นเที่ยวบินภายในประเทศมาเลเซียของสายการบินมาเลเซียแอร์ไลน์ซิสเต็ม มีกำหนดเดินทางจากปีนังถึงกรุงกัวลาลัมเปอร์ เมื่อวันที่ 4 ธันวาคม ค.ศ. 1977 เที่ยวบินนี้ถูกจี้เพื่อให้เปลี่ยนไปลงจอดที่สิงคโปร์ ก่อนจะตกที่ตำบลตันจงกูปังในรัฐยะโฮร์ ผู้โดยสารและลูกเรือทั้งหมด 100 คนเสียชีวิต เหตุการณ์นี้เป็นเหตุเครื่องบินตกครั้งแรกของมาเลเซียแอร์ไลน์

เที่ยวบินที่ 653 ออกเดินทางจากท่าอากาศยานนานาชาติปีนังเมื่อเวลา 19.21 น. ของวันที่ 4 ธันวาคม ค.ศ. 1977 ต่อมาเวลาประมาณ 19.54 น. ที่ความสูง 4,000 ฟุต (1,200 เมตร) เหนือเมืองบะตูอะรัง ขณะเตรียมลงจอดที่ท่าอากาศยานสุลต่านอับดุล อะซิซ ชาห์ ลูกเรือรายงานหอบังคับการบินของท่าอากาศยานว่ามี "สลัดอากาศที่ระบุตัวตนไม่ได้" อยู่บนเครื่อง ทางท่าอากาศยานจึงเตรียมแผนรับมือ

หลังจากนั้นไม่นาน ลูกเรือได้รายงานว่า "เรากำลังมุ่งหน้าไปที่สิงคโปร์ ราตรีสวัสดิ์" ภายหลังผู้สืบสวนพบว่ามีเสียงปืนดังขึ้นหลายครั้งในช่วงท้ายของเครื่องบันทึกข้อมูลการบิน จึงสันนิษฐานว่านักบินและผู้ช่วยนักบินถูกสลัดอากาศยิงเสียชีวิต ทำให้เครื่องอยู่ในสภาวะ "ไร้การควบคุมจากผู้ชำนาญการ" เวลา 20.15 น. เครื่องบินขาดการติดต่อ ต่อมาเวลา 20.36 น. ชาวบ้านตำบลตันจงกูปัง รัฐยะโฮร์รายงานว่าได้ยินเสียงระเบิดและเห็นเศษซากเครื่องบินที่ไหม้ไฟตกในหนองน้ำ ภายหลังได้รับการยืนยันว่าเป็นของเที่ยวบินดังกล่าว มีการรายงานเพิ่มเติมว่าเครื่องตกกระแทกพื้นด้วยความเร็วสูงในลักษณะเกือบตั้งฉากกับพื้นดิน ผู้โดยสาร 93 คนและลูกเรือ 7 คน เสียชีวิตทั้งหมด

สาเหตุของการจี้เครื่องบินและการตกยังไม่เป็นที่ทราบแน่ชัด อย่างไรก็ตาม เจ้าหน้าที่ของท่าอากาศยานในกัวลาลัมเปอร์กล่าวว่าสลัดอากาศเป็นสมาชิกของกองทัพแดงญี่ปุ่น ในปี ค.ศ. 1996 สำนักข่าวซีเอ็นเอ็นเขียนบทความระบุว่าสลัดอากาศเป็นสมาชิกของกองทัพแดงญี่ปุ่นเช่นกัน แต่ไม่ได้รับการยืนยัน หลังเหตุการณ์ดังกล่าว กรมการบินพลเรือนมาเลเซียได้จัดตั้งส่วนความปลอดภัยทางการบินขึ้น
# ลิกา เอเมเอกิส
ลิกา เอเมเอกิส  เป็นลีกฟุตบอลสูงสุดของประเทศเม็กซิโก ก่อตั้งในปี ค.ศ. 1943

สโมสรที่เข้าร่วมลิกา เอเมเอกิส (ฤดูกาล 2017–18)

 สโมสร ที่ตั้ง สนาม ความจุ อ้างอิง อาเมริกา เม็กซิโกซิตี อัซเตกา 87,000 Atlas กวาดาลาฮารา, ฮาลิสโก Jalisco 56,713 BUAP Puebla City, ปวยบลา Universitario BUAP 19,283 กรุซอาซุล เม็กซิโกซิตี อัซเตกา 87,000 กวาดาลาฮารา Zapopan, ฮาลิสโก สนามกีฬาอากรอน 	45,364 León León, กวานาคัวโต León 31,297 Monterrey Guadalupe, นวยโวเลออง BBVA Bancomer 53,500Necaxa Aguascalientes City, อากวัสกาเลียนเตส Victoria25,500 Pachuca Pachuca, อีดัลโก Hidalgo 30,000 Puebla Puebla City, ปวยบลา Cuauhtémoc 51,726 Querétaro Querétaro City, เกเรตาโร Corregidora 33,162 Santos Laguna Torreón, โกอาวีลา Corona 30,000 Tijuana ตีฮัวนา, บาฮากาลิฟอร์เนีย Caliente 27,333 Toluca โตลูกา, เมฮีโก Nemesio Díez 31,000 UANL San Nicolás de los Garza, นวยโวเลออง Universitario 42,000 UNAM เม็กซิโกซิตี Olímpico Universitario 52,000 Veracruz Veracruz City, เบรากรุซ Luis "Pirata" Fuente 28,703
# โตโยต้า เซ็นเตอร์
โตโยต้า เซ็นเตอร์  เป็นสนามในร่มอเนกประสงค์ที่ตั้งอยู่ในเมืองDowntown Houston ,รัฐรัฐเท็กซัส ประเทศสหรัฐอเมริกา เป็นชื่อมาจากที่ผู้ผลิตรถยนต์ญี่ปุ่น โตโยต้า สนามนี้เป็นสนามประจำของทีมฮิวสตัน รอกเก็ตส์ ในสมาคมบาสเกตบอลแห่งชาติ และเป็นอดีตสนามประจำของทีมฮิวสตันเอรอส ของอเมริกันไอซ์ฮอกกี้ลีก

สนามนี้เริ่มก่อสร้างในเดือนกรกฎาคม 2001 และเปิดสนามใหม่ขึ้นอย่างเป็นทางการในเดือนตุลาคม 2003 โดยมีค่าใช้จ่ายรวมทั้งสิ้น 235 ล้านเหรียญ กับเมืองฮูสตัน ที่จ่ายเงินส่วนใหญ่ และ Rockets จ่ายเงินสำหรับการปรับปรุง โตโยต้ายังจ่ายเงิน 100 ล้านเหรียญสหรัฐสำหรับการตั้งชื่อนี้
# ไวรัสตับอักเสบบี
ไวรัสตับอักเสบบี  เป็นสปีชีส์ของไวรัสดีเอ็นเอสายคู่ชนิดหนึ่ง อยู่ในจีนัส Orthohepadnavirus แฟมิลี Hepadnaviridae ทำให้เกิดโรคตับอักเสบ บี
ดูเพิ่ม
 Hepatitis B vaccine
 Nucleoside analogues
 Oncovirus (cancer virus)
อ้างอิง
# อายันเหนือ
วันอายัน คือ วันที่มีกลางวันยาวนานที่สุดและวันที่มีกลางคืนยาวนานที่สุด ได้แก่

1. วันที่ 21 มิถุนายน ในซีกโลกเหนือซึ่งเป็นวันเริ่มต้นฤดูร้อนจะมีกลางวันยาวนานที่สุด ส่วนซีกโลกใต้ซึ่งเป็นวันเริ่มต้นฤดูหนาวจะมีกลางคืนยาวนานที่สุด เพราะวันนี้โลกจะหันขั้วโลกเหนือเข้าหาดวงอาทิตย์มากที่สุดและหันขั้วโลกใต้ออกห่างดวงอาทิตย์มากที่สุด เรียกว่า “วันครีษมายัน” หรือ “วันอุตรายัน” (summer solstice) (บางปีอาจเป็นวันที่ 20 มิถุนายน)

2. วันที่ 21 ธันวาคม ในซีกโลกเหนือซึ่งเป็นวันเริ่มต้นฤดูหนาวจะมีกลางคืนยาวนานที่สุด ส่วนซีกโลกใต้ซึ่งเป็นวันเริ่มต้นฤดูร้อนจะมีกลางวันยาวนานที่สุด เพราะวันนี้โลกจะหันขั้วโลกเหนือออกห่างจากดวงอาทิตย์มากที่สุดและหันขั้วโลกใต้เข้าหาดวงอาทิตย์มากที่สุด เรียกว่า “วันเหมายัน” (อ่านว่า เห-มา-ยัน) หรือ “วันทักษิณายัน” (winter solstice) (บางปีอาจเป็นวันที่ 22 ธันวาคม)
# สวน เสรีรัฏฐา
สวน เสรีรัฐฏา (เกิด 7 กันยายน, 2516) เป็นนักการเมืองนิยมสาธารณรัฐ ชาวกัมพูชาสัญชาติอเมริกัน ผู้ก่อตั่งและหัวหน้าพรรคคนแรกของ พรรคอำนาจเขมร (KPP).หัวหน้าพรรค.  kppp.org. สืบค้นเมื่อ 12 กันยายน, 2559

  อ้างอิง
# ห้องภาษาจีน
ข้อคิดเห็นว่าด้วยห้องภาษาจีน  เสนอว่า ไม่ว่าจะออกแบบโปรแกรมให้ซับซ้อนเพียงใด ก็ไม่สามารถสร้าง "จิต" (mind) "เจตจำนง" (intentionality) หรือ "ความตื่นรู้" (consciousness) ให้เกิดขึ้นในคอมพิวเตอร์ได้ ไม่ว่าคอมพิวเตอร์นั้นจะสามารถตอบสนองได้เหมือนมนุษย์มาก หรือตอบสนองได้ด้วยลักษณะที่ดูมีความฉลาดอย่างมากเพียงใดก็ตาม ข้อถกเถียงนี้ได้รับการเสนอขึ้นเป็นครั้งแรกโดยนักปรัชญาชื่อ John Searle ในบทความเรื่อง "Minds, Brains, and Programs" ซึ่งตีพิมพ์ในวารสาร Behavioral and Brain Sciences เมื่อ ค.ศ. 1980 ซึ่งต่อมาได้รับการวิเคราะห์ต่อยอดอย่างกว้างขวาง ใจความสำคัญของข้อถกเถียงนี้คือการทดลองทางความคิดที่เป็นที่รู้จักในชื่อ ห้องภาษาจีน 

ข้อถกเถียงนี้มุ่งเป้าเพื่อต่อต้านมุมมองแบบ functionalism และ computationalism ของปรัชญาว่าด้วยจิต ซึ่งมองว่าจิตนั้นแท้จริงก็คือระบบที่มีความสามารถในการประมวลผลข้อมูลได้จากสัญลักษณ์ และโดยเฉพาะยิ่งกว่านั้นคือเป็นการต่อต้านการมีอยู่ของสิ่งที่ Searle เรียกว่า ปัญญาประดิษฐ์แบบเข้ม (strong AI)

thumb|left|John Searle ผู้เสนอแนวคิดเกี่ยวกับการทดลองทางความคิดว่าด้วยห้องภาษาจีน

การทดลองทางความคิดว่าด้วยห้องภาษาจีน
การทดลองทางความคิดของ Searle กำหนดเงื่อนไขพื้นฐานดังนี้ ให้สมมติว่าการพัฒนาปัญญาประดิษฐ์ก้าวหน้าไปถึงขั้นที่สามารถสร้างคอมพิวเตอร์ที่ประพฤติตัวได้เสมือนว่ามีความเข้าใจภาษาจีน มันสามารถรับคำสั่งอินพุตเป็นภาษาจีน แล้วสามารถอาศัยเงื่อนไขตามโปรแกรมคอมพิวเตอร์จนสามารถผลิตคำตอบออกมาเป็นภาษาจีนอีกตัวหนึ่งได้ สมมติต่ออีกว่าคอมพิวเตอร์นี้ทำงานนี้ได้ดีมากจนสามารถผ่านการทดสอบของทัวริงได้ กล่าวคือ สามารถโน้มน้าวให้มนุษย์ผู้รู้ภาษาจีนเชื่อได้ว่าคำตอบนี้มาจากมนุษย์ผู้รู้ภาษาจีนจริงๆ ไม่ว่าจะถามคำถามใดๆ ไป คอมพิวเตอร์นี้จะสามารถให้คำตอบที่เหมาะสมออกมาได้ทุกครั้ง เหมือนกับที่มนุษย์ผู้รู้ภาษาจีนคนหนึ่งจะโต้ตอบพูดคุยกับมนุษย์ผู้พูดภาษาจีนอีกคนหนึ่ง

คำถามของ Searle คือ เครื่องจักรนี้ "เข้าใจ" ภาษาจีน โดยแท้จริง หรือไม่ หรือมันเพียงแต่ "จำลอง" ความสามารถในการเข้าใจภาษาจีน เขาเรียกภาวะที่เข้าใจภาษาจีนว่า "ปัญญาประดิษฐ์แบบเข้ม" และภาวะที่จำลองความเข้าใจภาษาจีนว่า "ปัญญาประดิษฐ์แบบอ่อน"

เพื่อลองหาคำตอบของปัญหานี้ Searle ได้เสนอว่า สมมติว่าข้าพเจ้าอยู่ในห้องปิดห้องหนึ่ง แล้วมีหนังสือภาษาอังกฤษที่บันทึกรายละเอียดของโปรแกรมดังกล่าวเอาไว้อย่างครบถ้วน ให้ดินสอ ปากกา ยางลบ แฟ้มเอกสาร และอุปกรณ์อื่นๆ เพียงพอต่อความต้องการ เขาสามารถจะรับกระดาษที่เขียนตัวภาษาจีนมาจากช่องประตู เปิดตำราและคำนวณตามเงื่อนไขของโปรแกรม และย่อมจะสามารถได้คำตอบเป็นตัวภาษาจีนขึ้นมาได้ ถ้าคอมพิวเตอร์ตามเงื่อนไขนี้สามารถผ่านการทดสอบของทัวริงได้ เขาซึ่งทำตามเงื่อนไขของโปรแกรม ก็ย่อมจะคำนวณให้ได้คำตอบที่ผ่านการทดสอบของทัวริงได้อย่างไม่ต่างกัน

Searle ถือว่าการทดลองนี้บ่งบอกว่า ไม่มีความแตกต่างที่มีนัยสำคัญใดๆ ระหว่างบทบาทของคอมพิวเตอร์กับตัวเขาในการทดลองนี้ ทั้งคอมพิวเตอร์และตัวเขาต่างปฏิบัติตามเงื่อนไขของโปรแกรมตามลำดับขั้นตอน จนได้ผลออกมาเป็นพฤติกรรมที่อาจถูกแปลผลได้ว่าเป็นการสนทนาของผู้มีสติปัญญา ทั้งที่จริงแล้ว Searle ไม่อาจเข้าใจการสนทนานั้นได้เลย เช่นนี้เขาจึงถือเป็นข้อถกเถียงว่า ไม่อาจถือได้ว่าคอมพิวเตอร์ในเรื่องนี้เข้าใจการสนทนานั้นได้เช่นกัน

Searle อ้างต่ออีกว่า เมื่อเครื่องจักรไม่มี "ความเข้าใจ" (หรือ "เจตจำนง") จึงไม่อาจถือได้ว่าสิ่งที่เครื่องจักรนั้นทำ คือ "การคิด" และเมื่อไม่มีการคิด ก็ถือว่าไม่มี "จิตใจ" ในความหมายโดยทั่วไป ดังนั้นเขาจึงสรุปต่อไปว่า "ปัญญาประดิษฐ์แบบเข้ม" ไม่มีอยู่จริง
# พีพีจี เพ้นท์ส อารีน่า
พีพีจี เพ้นท์ส อารีน่า  เป็นสนามในร่มเอนกประสงค์ในตั้งอยู่ในพิตต์สเบิร์ก ,รัฐเพนซิลเวเนีย ที่ทำหน้าที่เป็นที่สนามบ้านของPittsburgh Penguins ของ National Hockey League (NHL) และเป็นสนามบ้านของPittsburgh Power ของArena Football League (AFL) ในช่วงปี 2011 - 2014

สนามสร้างเสร็จในวันที่ 1 สิงหาคม 2010 และสนามเปิดในเวลาสำหรับช่วงของ NHL ในปี 2010–11 โดยแทนที่เดิมสนามของPittsburgh Penguins Civic Arena (Pittsburgh) ซึ่งสร้างเสร็จสมบูรณ์ในปี 1961 โดยสนามแรกของลีดที่ได้รับการรับรองเป็นสนามทองคำของ NHL และ AFL
# วัดพนม
วัดพนม (วตฺตภฺนํ) หรือ วัดภนุมโฎนปึญ เป็นวัดทางศาสนาพุทธในพนมเปญ ประเทศกัมพูชา ก่อสร้างใน ค.ศ. 1373 มีความสูง 46 เมตร (150 ฟุต)   เป็นสิ่งก่อสร้างทางศาสนาที่สูงที่สุดในตัวเมืองต่อมาเจ้าพญายาตได้พระราชทานชื่อใหม่ว่าวัดพระเจดีย์บรรพตศานติ ภักดีคำ ผศ. ดร. เขมรสมัยหลังพระนคร. กรุงเทพฯ : มติชน. 2556, หน้า 152 (Wat Preah Chedey Borapaut) และก็ถือเป็นจุดศูนย์กลางของพนมเปญอีกด้วย

ดูเพิ่ม
 วัดปทุมวดีราชวราราม
 วัดอุณาโลม
 วัดพระแก้วมรกต
# พิพิธภัณฑสถานแห่งชาติกัมพูชา
พิพิธภัณฑสถานแห่งชาติกัมพูชา  หรือ สารมนเทียรชาติ (สารมนฺทีรชาติ) ตั้งอยู่ที่พนมเปญ ประเทศกัมพูชา เป็นพิพิธภัณฑ์ที่ใหญ่ที่สุดในประเทศ มีวัตถุสำคัญกว่า 14,000 ชิ้น ตั้งอยู่ที่ถนน 13 ใจกลางกรุงพนมเปญ อยู่ทางทิศเหนือของพระบรมราชวังจตุมุขสิริมงคล และอยู่ทางทิศตะวันตกของจัตุรัส Veal Preah Man ทางเข้าพิพิธภัณฑ์อยู่ตรงหัวมุมแยกถนน 13 และถนน 178 อยู่ภายใต้การควบคุมของกระทรวงศิลปวัฒนธรรม อาคารพิพิธภัณฑ์ ใช้สถาปัตยกรรมเขมร ก่อสร้างระหว่างปี ค.ศ. 1917-1924 เปิดใช้งานครั้งปี ค.ศ. 1920 และได้รับการปรับปรุงในปี ค.ศ. 1968

ระเบียงภาพ

 แหล่งข้อมูลอื่น 

 Cambodia Travel Guide 
 National Museum of Cambodia homepage
 Article: Cambodian National Museum Marks 90th Anniversary 
 Article: Treasures of Khmer Culture — The National Museum of Cambodia 
  Cambodia Cultural Profile (Ministry of Culture and Fine Arts/Visiting Arts)
# คาซัคสถานพรีเมียร์ลีก
คาซัคสถานพรีเมียร์ลีก  เป็นลีกฟุตบอลสูงสุดของประเทศคาซัคสถาน ก่อตั้งในปี ค.ศ. 1992

สโมสรที่เข้าร่วมคาซัคสถานพรีเมียร์ลีก (ฤดูกาล 2019)

 ทีม ที่ตั้ง สนาม ความจุ อักเตอเบ อักเตอเบ สนามกีฬากลางอักเตอเบ 15,000 อัสตานา อัสตานา สนามกีฬาอัสตานา 30,000 อาเตอเรา อาเตอเรา Munaishy Stadium 8,690 อีร์ติช ปัฟโลดาร์ สนามกีฬากลางปัฟโลดาร์ 15,000 ไกรัต อัลมาเตอ สนามกีฬากลางอัลมาเตอ 25,057 ไกซาร์ คืยซิลออร์ดา Gany Muratbayev Stadium 7,500 โวกเฌตเปส เกิกเชเตา สนามกีฬาเกิกเชเตา 4,158 โวร์ดาบาเซอ เชิมเกนต์ Kazhymukan Munaitpasov Stadium 20,000 ชัฆเตียร์ ฆาราฆันเดอ สนามกีฬาชัฆเตียร์ 20,000 ตารัซ ตารัซ สนามกีฬากลางตารัซ 11,525 โตเบิล กุสตาไน สนามกีฬากลางกุสตาไน 10,500 เฌียตือซูว์ ตัลเดอกอร์ฆัน สนามกีฬาเฌียตือซูว์ 4,000
# วิมานเอกราช
วิมานทาส (วิมานเอกราชฺย) เป็นอนุสาวรีย์ที่สำคัญแห่งหนึ่งในพนมเปญ ประเทศกัมพูชา สร้างใน ค.ศ. 1958 เพื่อรำลึกถึงการประกาศเอกราชจากประเทศฝรั่งเศสเมื่อ ค.ศ. 1953 ตั้งอยู่บนแยกถนนนโรดม–ถนนสีหนุ อนุสาวรีย์สูง 37 เมตร มีลักษณะคล้ายสถูปทรงดอกบัว ซึ่งพบได้ที่ปราสาทบันทายศรี ผู้ออกแบบ คือ สถาปนิกชาวกัมพูชาชื่อ วัณณ์ โมลีวัณณ์ (វណ្ណ ម៉ូលីវណ្ណ)

ประวัติ
หลังกัมพูชาได้รับเอกราชจากฝรั่งเศสเมื่อ ค.ศ. 1953 มีการตั้งพระราชอาณาจักรกัมพูชาขึ้นใหม่ โดยมีเจ้าชายสีหนุ ผู้นำพรรคสังคมราษฎรนิยม ทรงปกครองประเทศ เจ้าชายสีหนุมีพระดำริจะสร้างสิ่งที่ระลึกและเฉลิมฉลองการได้รับเอกราช โดยเป็นสถาปัตยกรรมที่ผสมผสานรูปแบบเขมรโบราณกับสมัยใหม่ วัณณ์ โมลีวัณณ์ จึงได้รับหน้าที่ออกแบบเป็นวิมานเอกราชแห่งนี้ โดยสร้างเป็นสถูปรูปทรงคล้ายดอกบัว ซึ่งรับแนวคิดมาจากสถูปที่ปราสาทบันทายศรี

ช่วงเฉลิมฉลองระดับชาติ วิมานเอกราชจะเป็นศูนย์กลางของกิจกรรม และสมาชิกราชวงศ์หรือข้าราชการชั้นสูงจะมาจุดเพลิงพิธีบนฐานภายในวิมาน ทั้งมีการวางดอกไม้สักการะตามบันไดวิมาน นอกจากนี้ ในแต่ละปี มักมีชาวต่างชาติและชาวท้องถิ่นมาเยือนวิมานเอกราช ด้านหลังวิมานยังมีรูปจำลองพระบรมรัตนโกศที่สร้างขึ้นใน ค.ศ. 2013
 สมุดภาพ
# เฟิสต์โปรเฟสชันนัลฟุตบอลลีก (บัลแกเรีย)
เฟิสต์โปรเฟสชันนัลฟุตบอลลีก  เป็นลีกฟุตบอลสูงสุดของประเทศบัลแกเรีย ก่อตั้งในปี ค.ศ. 1924

สโมสรที่เข้าร่วมเฟิสต์โปรเฟสชันนัลฟุตบอลลีก (ฤดูกาล 2017–18)

 ทีม ที่ตั้ง สนาม ความจุBeroe Stara Zagora Beroe  12,128Botev พลอฟดิฟ Botev 1912 Football Complex  4,000Cherno More วาร์นา Ticha  8,250CSKA โซเฟีย Balgarska Armiya  18,495Dunav รูเซ Gradski, รูเซ  12,400Etar เวลีคอเทอร์โนโว Ivaylo  25,000Levski โซเฟีย Vivacom Arena - Georgi Asparuhov  25,000Lokomotiv พลอฟดิฟ Lokomotiv  13,000ลูโดโกเรตส์ Razgrad Ludogorets Arena 9,000Pirin Blagoevgrad Hristo Botev  7,000Septemvri โซเฟีย Vasil Levski National Stadium  43,230Slavia โซเฟีย Vasil Levski National Stadium  43,230Vereya Stara Zagora Trace Arena  3,500Vitosha Bistritsa Bistritsa  2,000

ทีมชนะเลิศ
 สโมสร ชนะเลิศ ปีที่ชนะเลิศ CSKA Sofia 31 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1966, 1969, 1971, 1972, 1973, 1975, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08Levski Sofia 26 1933, 1937, 1942, 1946, 1947, 1949, 1950, 1953, 1964–65, 1967–68, 1969–70, 1973–74, 1976–77, 1978–79, 1983–84, 1984–85, 1987–88, 1992–93, 1993–94, 1994–95, 1999–00, 2000–01, 2001–02, 2005–06, 2006–07, 2008–09 8 2011–12, 2012–13, 2013–14, 2014–15, 2015–16, 2016–17, 2017–18, 2018–19 Slavia Sofia 7 1928, 1930, 1936, 1939, 1941, 1943, 1995–96Lokomotiv Sofia 4 1939–40, 1945, 1963–64, 1977–78Litex Lovech 4 1997–98, 1998–99, 2009–10, 2010–11Vladislav Varna 3 1925, 1926, 1934Botev Plovdiv 2 1929, 1966–67 Spartak Varna 1 1932Ticha Varna 1 1937–38Spartak Plovdiv 1 1962–63Lokomotiv Plovdiv 1 2003–04Beroe Stara Zagora 1 1985–86Etar Veliko Tarnovo 1 1990–91Sportklub Sofia 1 1935Athletic Slava 1923 1 1931
# รถโดยสารประจำทางนครพนมเปญ
รถโดยสารประจำทางนครพนมเปญ เป็นระบบขนส่งมวลชน ให้บริการในพนมเปญ เมืองหลวงของประเทศกัมพูชา เปิดให้บริการเมื่อเดือนกันยายน ค.ศ. 2014 ครอบคลุมพื้นที่ตาเขมา และ Chbar Ampov นับเป็นระบบขนส่งมวลชนแรกของเมือง ปัจจุบันมี 3 เส้นทาง

 เส้นทาง 
สายจุดจอดปลายทางเปิดให้บริการถนนจำนวนสถานีความถี่ต่อคัน(นาที) 80px ถนนมุนีวงศ์ ก.ม. 9 ↔ สถานีขนส่งผู้โดยสาร Okaha Suy Sophan ค.ศ. 2014 ถนนมุนีวงศ์ 66  10 80px ตาเขมา ↔ ตลาดกลางคืน ค.ศ. 2014 ถนน Mao Tse Tung 69 15 80px วงเวียน Chom Chay Roundabout ↔ ตลาดกลางคืน ค.ศ. 2014 ถนนสมาพันธ์รัสเซีย 49 15
# 30 กำลังแจ๋วเดอะซีรีส์
30 กำลังแจ๋ว The Series เป็นรายการโทรทัศน์ ประเภทละครชุด แนว โรแมนติก, คอมเมดี้ ที่ได้นำเค้าโครงเรื่องจากภาพยนตร์ไทยเรื่องดังอย่าง 30 กำลังแจ๋ว ของ สมจริง ศรีสุภาพ มาสร้างเป็นละครชุดเรื่องดังกล่าว ผลิตโดยจีเอ็มเอ็มทีวี ออกอากาศทุกวันจันทร์เวลา 22:00 - 23:00 น. เริ่มออกฉายครั้งแรก วันที่ 20 พฤศจิกายน พ.ศ. 2560 ทางช่องวัน 31“ไอซ์ ปรีชญา” ควงพระเอกใหม่ “ม่อน ธนันชัย” ใน “30 กำลังแจ๋ว The Series” กำกับโดยฯ “แดน วรเวช” เริ่ม 20 พฤศจิกายนนี้  

นำแสดงโดย ธนัชชัย วิจิตรวงศ์ทอง, ปรีชญา พงษ์ธนานิกร, กวี ตันจรารักษ์, จุมพล อดุลกิตติพร, วิชญาณี เปียกลิ่น กำกับการแสดงโดย วรเวช ดานุวงศ์ 

 เรื่องย่อ 
เรื่องราววุ่นๆ ของ “จ๋า” (ปรีชญา พงษ์ธนานิกร) ที่โดนความรักทำพิษตอนชีวิตขึ้นเลข 3 แต่จุดสิ้นสุดของบางสิ่ง ก็อาจเป็นจุดเริ่มต้นของอีกหลายสิ่ง ชนิดที่ไม่คาดคิดว่ามันจะแจ๋วได้ขนาดนี้

 รายชื่อนักแสดง 
 นักแสดงหลัก 
 ปรีชญา พงษ์ธนานิกร รับบท จ๋า
 ธนัชชัย วิจิตรวงศ์ทอง รับบท ปอ
 กวี ตันจรารักษ์ รับบท นภ
 จุมพล อดุลกิตติพร รับบท เซน
 วิชญาณี เปียกลิ่น  รับบท ยุ้ย
 ซอ จียอน รับบท แอน
 สาวิตรี สุทธิชานนท์ รับบท ซี
 เลโอ โซสเซย์ รับบท โจ
 พลอยชมพู ศุภทรัพย์ รับบท กิ๊ฟ
 ณภัทร ปัทมสิงห์ ณ อยุธยา รับบท เฮียเต๋า
 ขวัญจิต ศรีประจันต์ รับบท ยายป่าน

 นักแสดงรับเชิญ 
 อรอนงค์ ปัญญาวงศ์ รับบท แม่จ๋า
 กฤตพร มณฑีรรัตน์ รับบท แฟนใหม่นภ
 อดิเรก วัฏลีลา รับบท ตำรวจ

 เรตติ้ง 
ตอนที่วันที่ออกอากาศเรตติ้งทั่วประเทศ 1 20 พฤศจิกายน พ.ศ. 2560 0.7 2 27 พฤศจิกายน พ.ศ. 2560 0.8 3 4 ธันวาคม พ.ศ. 2560 0.3 4 11 ธันวาคม พ.ศ. 2560 0.2 5 18 ธันวาคม พ.ศ. 2560 0.3 6 25 ธันวาคม พ.ศ. 25600.5 7 8 มกราคม พ.ศ. 25610.7 8 15 มกราคม พ.ศ. 25610.7 9 22 มกราคม พ.ศ. 25610.8 10 29 มกราคม พ.ศ. 25610.8 11 5 กุมภาพันธ์ พ.ศ. 25610.9 12 (ตอนจบ) 12 กุมภาพันธ์ พ.ศ. 2561 1.6  เรตติ้งเฉลี่ย
# ซาวด์ครีม
ซาวด์ครีม  วงดนตรีเกิร์ลกรุปแห่งค่าย Grand Musik ในเครือ จีเอ็มเอ็ม แกรมมี่ มีสมาชิกทั้งหมด 3 คน ได้แก่ ลูกแก้ว - ศรีกานต์ นาคะวิสุทธิ์, มีมี่ - อนัญญา ศิลปนะรุจิ, ลิตา - รินทร์ลภัส ไพศาลเปรมสกุล (เดิมทีมีสมาชิก 4 คน)

 ประวัติ 
ซาวด์ครีม  เป็นวงดนตรีเกิร์ลกรุปของไทย ภายใต้สังกัด Grand Musik ในเครือ จีเอ็มเอ็ม แกรมมี่ มีสมาชิกทั้งหมด 4 คน ได้แก่ ลูกแก้ว - ศรีกานต์ นาคะวิสุทธิ์, มีมี่ - อนัญญา ศิลปนะรุจิ, ลิตา - รินทร์ลภัส ไพศาลเปรมสกุล และ อลิส  - อริสา คุราตะ (ภายหลังอลิสออกจากวง เพื่อไปศึกษาต่อที่ต่างประเทศ)

ซาวด์ครีม เริ่มต้นก่อตั้งวงมาจากการออดิชั่น และรวมตัวกันในปีพ.ศ. 2555 ใช้เวลาฝึกฝนการร้อง การเต้น เป็นระยะเวลานานถึง 5 ปี ก่อนที่จะเปิดตัววงอย่างเป็นทางการในปี พ.ศ. 2560 กับซิงเกิ้ลแรกที่มีชื่อว่า "ลองจีบดูก่อนก็ได้"

นอกจากนี้ ซาวด์ครีม ยังมีโปรเจกต์พิเศษที่ชื่อ "Journey of Love" คือโปรเจ็กต์การถ่ายทอดเพลงรักผ่านการเดินทางของสามสาว SoundCream จากประเทศญี่ปุ่น ซึ่งเป็นการนำเพลงเก่ามาขับร้องใหม่ในสไตล์ของวงซาวด์ครีม ได้แก่เพลง ดึกแล้ว (ต้นฉบับ วงไฮดร้า), OH OH (ต้นฉบับ นิโคล เทริโอ) และเพลง อยากให้รู้ว่ารักเธอ (ต้นฉบับ ใหม่ เจริญปุระ)
 สมาชิก 
ชื่อ-นามสกุลชื่อเล่นเชื้อชาติวันเกิดภูมิลำเนาตำแหน่งของวงศรีกานต์ นาคะวิสุทธิ์  ลูกแก้วไทยจังหวัดสงขลานักร้องนำ, เซนเตอร์, ภาพลักษณ์ของวงอนัญญา ศิลปนะรุจิ มีมี่ไทยจังหวัดสระบุรีนักร้องเสียงหลัก, นักเต้นนำรินทร์ลภัส ไพศาลเปรมสกุลลิตาไทยกรุงเทพมหานครนักเต้นหลัก, นักร้องเสริม

 อดีตสมาชิก 
ชื่อ-นามสกุลชื่อเล่นเชื้อชาติวันเกิดภูมิลำเนาตำแหน่งของวงอริสา คุราตะ  อลิสไทย-ญี่ปุ่นจังหวัดเชียงใหม่นักร้องเสริม, ภาพลักษณ์ของวง, น้องเล็ก

 ผลงาน 
 ซิงเกิ้ล 
 รายละเอียดอัลบั้มรายชื่อเพลงSingle
 ปี: พ.ศ. 2560 - พ.ศ. 2561
 สังกัด: จีเอ็มเอ็ม แกรมมี่ 
 เพลง ลองจีบดูก่อนก็ได้

 อัลบั้ม 
 รายละเอียดรายชื่อเพลงอัลบั้ม Journey of Love
 ปี: พ.ศ. 2560
 สังกัด: จีเอ็มเอ็ม แกรมมี่
 วันวางแผงอัลบั้ม: N/A เพลง ดึกแล้ว
 เพลง OH OH
 เพลง อยากให้รู้ว่ารักเธอ
 เพลง อยู่ดีๆ ก็อยากร้องไห้
# อิสราเอลพรีเมียร์ลีก
อิสราเอลพรีเมียร์ลีก  เป็นลีกฟุตบอลสูงสุดของประเทศอิสราเอล ก่อตั้งในปี ค.ศ. 1999

สโมสรที่เข้าร่วมอิสราเอลพรีเมียร์ลีก (ฤดูกาล 2017–18)

สโมสรPositionin 2016–17First season in the Israeli Premier LeagueNumber of seasons in the Israeli Premier LeagueFirst season ofcurrent spell inIsraeli Premier LeagueTop divisiontitlesLast top division titleเบตาร์เยรูซาเลมab073rd1999–2000161999–200062007–08Bnei Sakhnin065th2003–04112007–080NeverBnei Yehudab1311th 1999–2000132015–1611989–90Hapoel Ironi Acrea102ndLiga Leumit 2009–1060NeverHapoel Be'er Sheva021st2001–02112009–1042016–17Hapoel Haifab118th1999–2000102009–1011998–99Hapoel Ra'anana910th2009–1032013–140NeverHapoel Kfar Sabab1413th 1999–200052015–1611981–82ฮาโปเอลเทลอาวีฟb414th1999–2000161999–2000132009–10Ironi Kiryat Shmona037th2007–0882010–1112011–12มัคคาบีไฮฟาab056th1999–2000161999–2000122010–11Maccabi Netanyab051stLiga Leumit 1999–2000132014–1551982–83Maccabi Petah Tikvab124th1999–2000152013–140Neverมัคคาบีเทลอาวีฟab012nd1999–2000161999–2000212014–15
# โรลเลอร์โคสเตอร์ไทคูน (วิดีโอเกม)
โรลเลอร์โคสเตอร์ไทคูน  เป็นวิดีโอเกมแนวจำลองการสร้างและบริหารจัดการ พัฒนาโดยChris Sawyer Productions และผลิตโดยHasbro Interactive ตัวเกมวางจำหน่ายสำหรับไมโครซอฟท์ วินโดวส์ ในปี 1999 ต่อมาได้ลงให้กับเครื่องเอกซ์บอกซ์ โดย Infogrames ในปี 2003 โดยถือเป็นเกมแรกของซีรีส์โรลเลอร์โคสเตอร์ไทคูน
 แหล่งข้อมูลอื่น
# เอทีแอนด์ทีสเตเดียม
เอทีแอนด์ทีสเตเดียม  หรือชื่อเดิม Cowboys Stadium สนามกีฬาพับหลังคาเก็บได้ในเมืองอาร์ลิงตัน, รัฐเท็กซัส สหรัฐอเมริกา ซึ่งถูกใช้เป็นสนามบ้านของทีมแดลลัส คาวบอยส์ ของเนชันแนลฟุตบอลลีก (NFL) เปิดทำการใช้ครั้งแรกในวันที่ 27 พฤษภาคม 2009 ยังเป็นสนามบ้านของทีม Cotton Bowl Classic อีกด้วย นอกจากนี้ยังสามารถใช้สำหรับกิจกรรมอื่น ๆ เช่น คอนเสิร์ต ,การแข่งขันบาสเกตบอล ,การแข่งขันฟุตบอลโรงเรียนมัธยมและวิทยาลัย ,ฟุตซอล ,แข่งมอเตอร์ครอส และแข่งสปาร์ตัน
# เซียร์เกย์ ชอยกู
พลเอกอาวุโส เซียร์เกย์ คูจูเกโตวิช ชอยกู (Sergey Küjüget oglu Şoygu) เป็นนักการเมืองและทหารชาวรัสเซีย ซึ่งดำรงตำแหน่งเลขาธิการสภาความมั่นคงแห่งชาติตั้งแต่ปี 2024 เขาดำรงตำแหน่งรัฐมนตรีว่าการกระทรวงกลาโหมของรัสเซียตั้งแต่ปี 2012 ถึง 2024

ก่อนหน้านี้ ชอยกูดำรงตำแหน่งรัฐมนตรีว่าการกระทรวงสถานการณ์ฉุกเฉิน ตั้งแต่ปี 1991 ถึงปี 2012 และเคยเป็นผู้ว่าการแคว้นมอสโก ในปี 2012 ชอยกู ได้รับการเลื่อนยศเป็นพลเอกอาวุโส นอกจากนี้ ชอยกูยังเป็นประธานสหพันธ์กีฬายิงปืน และ Rescuers ระหว่างประเทศอีกด้วย
# อิวามิซาวะ
อิวามิซาวะ  เป็นนครในกิ่งจังหวัดโซราจิ จังหวัดฮกไกโด ของประเทศญี่ปุ่น ถือว่าเป็นเมืองที่ใหญ่ที่สุดและเป็นศูนย์กลางของกิ่งจังหวัดโซราจิ

 ประวัติศาสตร์ 
ชื่ออิวามิซาวะ มีที่มาจากศัพท์ภาษาญี่ปุ่น โยวามิซาวะ (浴澤) ซึ่งประกอบด้วยคำว่า โยวามิ (浴) แปลว่า การอาบน้ำ และคำว่า ซาวะ (澤) แปลว่า หนองน้ำ

นครอิวามิซาวะถูกสร้างขึ้นเพื่อเป็นศูนย์กลางด้านการคมนาคมทางบกโดยมีสถานีรถไฟอิวามิซาวะเป็นสถานีหลัก
ค.ศ.1906 หมู่บ้านอิวามิซาวะยกฐานะเป็นเมืองอิวามิซาวะ
ค.ศ.1943 เมืองอิวามิซาวะยกฐานะเป็นนครอิวามิซาวะ
ค.ศ.2006 เมืองคูริซาวะและหมู่บ้านคิตะได้ยุบรวมเข้ากับนครอิวามิซาวะ

 ภูมิอากาศ 
thumb|ทิวทัศน์นครอิวามิซาวะ

ตามการแบ่งเขตภูมิอากาศแบบเคิปเปน นครอิวามิซาวะจะจัดอยู่ในกลุ่ม Dbf หรือเป็นภูมิอากาศแบบชื้นภาคพื้นทวีป ซึ่งอากาศจะอบอุ่นในฤดูร้อน และหนาวเย็นในฤดูหนาว โดยจะมีหิมะหรือฝนตกตลอดทั้งปี แต่จะตกหนักสุดในช่วงเดือนสิงหาคมถึงเดือนตุลาคม

การคมนาคม
left|thumb|สถานีรถไฟอิวามิซาวะ
ทางรถไฟ
ในอดีตมี มีเพียงสายโฮโรไนและสายมันจิวิ่งผ่านอิวามิซาวะ ปัจจุบันมีทางรถไฟสายหลักซึ่งดำเนินการโดย JR ฮกไกโด วิ่งผ่านถึง 2 สาย ได้แก่
 สายหลักฮาโกดาเตะ มีสถานีที่ตั้งอยู่ในเขตเมืองอิวามิซาวะได้แก่สถานีโฮโรบูอิ คามิโฮโรมูอิ และสถานีอิวามิซาวะ โดยรถไฟขบวนธรรมดาและขบวนรถเร็วพิเศษจะจอดทั้ง 3 สถานี
 สายหลักมูโรรัง มีสถานีที่ตั้งอยู่ในเขตเมืองอิวามิซาวะได้แก่สถานีคูริโอกะ สถานีคูริซาวะ สถานีชิบุง และสถานีอิวามิซาวะ
ซึ่งที่สถานีอิวามิซาวะเป็นจุดเชื่อมต่อระหว่างสายหลักทั้ง 2 สาย สามารถลงเพื่อสับเปลี่ยนสายได้ที่สถานีนี้ 

ทางรถยนต์
 ทางด่วนฮกไกโด
 ทางหลวงหมายเลข 12
 ทางหลวงหมายเลข 234

การศึกษา
มหาวิทยาลัย
มหาวิทยาลัยการศึกษาฮกไกโด วิทยาเขตอิวามิซาวะ (Hokkaido University of Education (HUE))
โรงเรียนมัธยมปลาย
 โรงเรียนมัธยมปลายฮกไกโด อิวามิซาวะ ตะวันออก (Hokkaido Iwamizawa Higashi High School)
 โรงเรียนมัธยมปลายฮกไกโด อิวามิซาวะ ตะวันตก (Hokkaido Iwamizawa Nishi High School)
 โรงเรียนมัธยมการเกษตร ฮกไกโด อิวามิซาวะ (Hokkaido Iwamizawa Agricultural High School)
 โรงเรียนเทศบาลเรียวคุเรียว ฮกไกโด อิวามิซาวะ (Hokkaido Iwamizawa Ryokuryo High School)

 เมืองพี่น้อง 
  โพคาเทลโล สหรัฐอเมริกา สถาปนาความสัมพันธ์เมื่อวันที่ 1 เมษายน ค.ศ. 1943 
  แคนบี สหรัฐอเมริกา (ค.ศ.1989)
# องค์การเงินตราฮ่องกง
องค์การเงินตราฮ่องกง  เป็นธนาคารกลางโดยพฤตินัยของเขตบริหารพิเศษฮ่องกง ก่อตั้งขึ้นเมื่อวันที่ 1 เมษายน พ.ศ. 2536 มีหน้าที่กำกับดูแลการพิมพ์และออกเงินสกุลดอลลาร์ฮ่องกง ซึ่งใช้ระบบอัตราแลกเปลี่ยนตายตัวที่ราว 7.7 ถึง 7.8 ดอลลาร์ฮ่องกงต่อ 1 ดอลลาร์สหรัฐ อยู่ภายใต้การกำกับโดยหัวหน้าสำนักการคลังฮ่องกง (Financial Secretary)HK gov. "www.info.gov.hk/hkma/ar2005/english/summary/pdf/hkma.pdf." Info HK Gov. Retrieved in 2006.
# ภาวะซึมเศร้าหลังคลอด
ภาวะซึมเศร้าหลังคลอด , ภาวะซึมเศร้าหลังให้กำเนิด  หรือโรคซึมเศร้าหลังคลอด เป็นโรคทางอารมณ์อย่างหนึ่งที่สัมพันธ์กับการคลอดบุตร ซึ่งอาจพบได้ทั้งในฝ่ายชายและฝ่ายหญิง อาการสำคัญเช่น มีอารมณ์เศร้าอย่างมาก รู้สึกไม่มีเรี่ยวแรง วิตกกังวล ร้องไห้บ่อย หงุดหงิด การนอนผิดปกติ (เช่น นอนไม่หลับ หรือนอนมากผิดปกติ) การกินผิดปกติ (เช่น กินไม่ลง หรือกินไม่หยุด) เป็นต้น ส่วนใหญ่มักพบที่เวลา 1 สัปดาห์ ถึง 1 เดือน หลังคลอด ภาวะนี้อาจส่งผลเสียต่อทารกได้

สาเหตุที่แน่ชัดของภาวะซึมเศร้าหลังคลอดนั้นยังไม่เป็นที่ทราบชัดเจน ปัจจุบันเชื่อกันว่าเป็นผลของปัจจัยหลายด้านทั้งทางร่างกายและทางจิตใจ เช่น การเปลี่ยนแปลงของฮอร์โมนในช่วงหลังคลอดบุตร การอดนอน เป็นต้น ปัจจัยเสี่ยงของการเกิดภาวะนี้ได้แก่ การเคยเป็นภาวะซึมเศร้าหลังคลอดบุตรคนก่อน โรคอารมณ์สองขั้ว ประวัติโรคซึมเศร้าในครอบครัว ความเครียดทางจิตใจ การมีภาวะแทรกซ้อนระหว่างการคลอด การขาดคนช่วยเหลือดูแล หรือการใช้สารเสพติด การวินิจฉัยทำได้โดยดูจากอาการ แม้สตรีหลังคลอดส่วนใหญ่จะมีช่วงเวลาของความเศร้าและความกังวลหลังคลอด แต่หากอาการเหล่านี้ยังคงเป็นอยู่นานเกิน 2 สัปดาห์หรือเป็นรุนแรง จำเป็นจะต้องสงสัยว่าอาจมีภาวะซึมเศร้าหลังคลอดร่วมด้วย

ในผู้คลอดที่มีปัจจัยเสี่ยง การมีผู้ช่วยเหลือด้านจิตใจอาจเป็นปัจจัยบวกที่ช่วงป้องกันการเกิดภาวะซึมเศร้าหลังคลอดได้ การรักษาอาจใช้การทำจิตบำบัดร่วมกับการใช้ยา รูปแบบการทำจิตบำบัดที่ได้ผลได้แก่ จิตบําบัดสัมพันธภาพระหว่างบุคคล (IPT), การบำบัดโดยการปรับเปลี่ยนความคิดและพฤติกรรม (CBT) และ จิตบำบัดแบบจิตพลวัต (psychodynamic therapy) ปัจจุบันหลักฐานส่วนใหญ่สนับสนุนว่าการใช้ยาต้านซึมเศร้าในกลุ่ม SSRI จะได้ผล

ภาวะซึมเศร้าหลังคลอดพบได้ในหญิงช่วงคลอดประมาณ 15% และยังพบในฝ่ายชายได้ราว 1-26% แล้วแต่การศึกษา โรคจิตหลังคลอดซึ่งเป็นภาวะทางจิตเวชที่พบได้ในช่วงคลอดเช่นกันแต่มีความรุนแรงกว่ามากจะพบได้ในหญิงหลังคลอด 0.1-0.2% ซึ่งภาวะนี้เป็นสาเหตุที่พบบ่อยของการฆ่าทารกอายุน้อยกว่า 1 ปี ซึ่งพบได้ในอัตรา 8 ใน 100,000 การเกิดมีชีพในสหรัฐอเมริกา